My Sweet Pepper Land

My Sweet Pepper Land (Welatê mino şîrino tuj) hîkayeya yew pêşmerga yo ke wextê Sedam Huseyînî de polîs bîyo. Fîlm têwertekerdişê western, yanî fîlmê kovboyan û drama yo. Fîlm bi kurmanckî (kirdaskî), sorankî û kirmanckî (zazakî) yo. Fîlm de tenya qehremanê serî Korkmaz Arslan Zazakî qisey keno, aktorê bînî kirdaskî û sorankî.

Fîlm de Baran, yew qehremanê cengê xoserîya kurdan, nika paytext Hewlêr de qumandar beno. Seba ke ceng qedîya, Baran cayê xo yew komelo aşt de besenêkeno bivîno, coka fikirîno ke polîs terk bikero. Labelê herunda îstifa de Baran dewêda qijkeke rê tayîn beno. A dewe kî yew cayo bê qeyde û bê huqûq mîyanê sîndoranê Îran, Tirkîya û Îraqî der a ke merkezê esrar û qaçaxçîyan o. Wexto ke Baran yeno dewe, qebul nêkeno ke Ezîz Axay rê hurmetê xo bimusno. Ezîz Axa serdarê dew ê pêro aktîveteyanê îllegalan o. Dewe de Baran rastê malime Govende beno ke hetê dewijan ra ameye teber kerdene. Sey Baranî, Govende kî huqûq û rastîyêda newîye temsîl kena: qeyd û rastîya Dewleta Kurdîstanî.DêrsimInfo: My Sweet Pepperland: Fîlmê Westernê Kurdî

 Karakterî 
 Korkmaz Arslan - Baran
 Golşifeh Farahanî - Govende
 Suat Usta - Rêber

 Çimeyî 

 IMDb (My Sweet Pepperland IMDb ser o) (Bi îngilizkî)
 Interview mit Korkmaz Arslan  (Korkmaz Arslani de reportaj, be Almanki)

Kategoriye:Filmê Zazaki
Kategoriye:Meqaleyê ke be alfabeyê Bedirxanî nusîyayê
Kategoriye:Filmê Kurdki